கேள்வி: மெக்தாப் (நடிகை) - தொழில் குறித்து விரிவாக சொல்லுங்கள்.
பதில்: மெக்தாப், தனது ஆரம்பகால திரைப்படமான ''கமல்-இ-ஷம்ஷீர்'' (1930) படத்தில் வசீர் முகமது கானுடன் நடித்தார். இது இவரின் தாயார் 'எக்செல்சியர்' என்ற திரைப்பட நிறுவனத்தின் கீழ் தயாரித்தத் திரைப்படமாகும். இந்த நேரத்தில் ரூபி மியர்சு, ஜல் மெர்ச்சன்ட், மஜார் கான் ஆகியோர் நடித்த ''ஹமாரா ஹிந்துஸ்தான்'' என்ற ஒரு ஊமைத் திரைப்படம் நடித்தார். இவர் பல்வேறு படங்களில் முக்கியமாக சாரதா திரைப்பட நிறுவனம் தயாரித்த அதிரடி வேடங்களில் நடித்தார். இறுதியாக 1932ஆம் ஆண்டில், ''இந்தியன் ஆர்ட் புரொடக்சன்ஸ்'' என்ற பதாகையின் கீழ் ''வீர் குணால்'' படத்தில் முக்கிய பெண் கதாபாத்திரத்தில் அஷ்ரப் கானுக்கு இணையாக நடித்தார். சந்துலால் ஷாவின் ரஞ்சித் மூவிடோனுக்காக ஜெயந்த் தேசாய் இயக்கிய ''போலா ஷிகா'' (1933) படம் உட்பட பல்வேறு நிறுவனங்களின் கீழ் இவர் தொடர்ந்து பணியாற்றினார். 1937இல் ஜதன்பாய் இயக்கிய ''மோதி கா ஹார்'', ''ஜீவன் ஸ்வப்னா'' போன்ற ஓரிரு படங்களிலும் நடித்தார்.
கேள்வி: மெக்தாப் (நடிகை) - விருதுகள் பற்றி தகவல் சொல்.
பதில்: 8 வது வருடாந்திர வங்காளத் திரைப்பட பத்திரிகையாளர் சங்க விருதுகளில் ''பராக்'' படத்திற்காக இந்திப் படத்தில் நடித்ததற்காக சிறந்த நடிகைக்கான விருதைப் பெற்றார்.